Ansiklopediya
Ansiklopediya (ing. Uncyclopedia) — əyləncə məqsədilə qurulmuş və Vikipediyanın parodiyası sayılan online satirik ensiklopediya. Format olaraq Vikipediyaya çox bənzəsə də məqalələri oxuduqca əyləncə xarakterli olduğu anlaşılır. Ansiklopediya 5 yanvar 2005-ci ildə qurulmuşdur. Ansiklopediya müxtəlif dillərdə fəaliyyət göstərir və hər dildə öz adı vardır. Ən çox məqaləyə sahib İngilis Ansiklopediyadır (30.000 məqalə). İkinci 10.000 məqalə ilə portuqal Deskiklopediyadır. Ansiklopediyanın loqosu Vikipediyanın loqosuna bənzəsə də, kartof formasındadır.